b'\n_START_ARTICLE_\nPametni telefon\n_START_PARAGRAPH_\nPametni telefon (angle\xc5\xa1ko smartphone) je mobilni telefon, ki ponuja naprednej\xc5\xa1e ra\xc4\x8dunalni\xc5\xa1ke sposobnosti in povezljivost kot sodobni osnovno-funkcijski telefoni. Pametni telefoni so znani tudi kot dlan\xc4\x8dniki, ki imajo vgrajen mobilni telefon. Za osnovno-funkcijske telefone je znano, da so zmo\xc5\xbeni poganjati aplikacije, ki so razvite na Java ME platformah. Pametni telefoni dopu\xc5\xa1\xc4\x8dajo uporabniku, da sam nalo\xc5\xbei in zaganja zahtevnej\xc5\xa1e aplikacije. Pametni telefoni poganjajo platforme, ki so narejene v prid aplikacijskim razvijalcem. Pametne telefone lahko smatramo kot osebne \xc5\xbeepne ra\xc4\x8dunalnike z dodanimi funkcijami mobilnega telefona, saj so ti telefoni navadni ra\xc4\x8dunalniki, le veliko manj\xc5\xa1i._NEWLINE_Rast povpra\xc5\xa1evanja po pametnih telefonih z mo\xc4\x8dnim procesorjem, veliko spomina, ve\xc4\x8djimi zasloni in odprtim operacijskim sistemom je trg povpre\xc4\x8dnih telefonov prehitela za ve\xc4\x8d let._NEWLINE_Glede na \xc5\xa1tudijo podjetja ComScore je bilo v letu 2010 preko 45,5 milijona ljudi v ZDA lastnikov pametnih telefonov.\n_START_SECTION_\nZgodnja leta\n_START_PARAGRAPH_\nPrvi pametni telefon je podjetje IBM poimenovalo Simon, predstavilo ga je leta 1992, kupcem pa je bil na voljo od leta 1993 dalje preko podjetja BellSouth. Poleg navadnih funkcij mobilnega telefona je imel tudi koledar, imenik, svetovno uro, kalkulator, bele\xc5\xbeko, elektronsko po\xc5\xa1to, igre in mo\xc5\xbenost prejemanja in po\xc5\xa1iljanja sporo\xc4\x8dil preko faksa. Simon ni imel tipkovnice; uporabniki so za izbiranje \xc5\xa1tevilk uporabili zaslon na dotik in preko njega s prsti ali posebnim pisalom dodajali in urejali tekst. V dana\xc5\xa1njem \xc4\x8dasu bi bil Simon zelo nazadnja\xc5\xa1ki telefon, leta 1993 pa je veljal za zelo naprednega.\n_START_SECTION_\nRazvoj Symbian OS in BlackBerry OS\n_START_PARAGRAPH_\nLeta 2000 je Ericsson predstavilo pametni telefon R380, kateri je imel zaslon ob\xc4\x8dutljiv na dotik in pa novi Symbian OS. Sledil mu je P800 leta 2002, prvi pametni telefon s kamero. Leta 2001 je Microsoft napovedal svoj Windows CE operacijski sistem, katerega bi uporabil na pametnih telefonih. Sprva je svoje Windows pametne telefone opredelil kot tak\xc5\xa1ne brez zaslona na dotik in ni\xc5\xbejo lo\xc4\x8dljivostjo zaslona kot njihove sorodne naprave \xc5\xbeepne ra\xc4\x8dunalnike. Leta 2002 je RIM izdal prvega BlackBerrya. Bil je prvi zmo\xc5\xbeen uporabljati brez\xc5\xbei\xc4\x8dna omre\xc5\xbeja za spletno po\xc5\xa1to; do konca leta 2009 je dosegel 32 milijonov uporabnikov. Leta 2007 je Nokia pognala Nokio N95, katera je imela kar nekaj novosti: GPS, 5 megapikslov mo\xc4\x8dno kamero s samodejnim fokusom in LED bliskavico, 3G in brez\xc5\xbei\xc4\x8dno povezavo ter TV izhod. V naslednjih letih so te lastnosti dobili skoraj vsi pametni telefoni. Leta 2010 je Nokia predstavila Nokio N8, prvi aparat, ki deluje na Symbian^3 OS. Vsebuje kamero, ki jo Mobile Burn opisuje kot najbolj\xc5\xa1o v telefonu in satelitsko navigacijo, ki jo Mobile Choice opisuje kot najbolj\xc5\xa1o izmed vseh.\n_START_SECTION_\nRazvoj Androida in iPhona\n_START_PARAGRAPH_\nLeta 2007 je podjetje Apple predstavilo svoj prvi iPhone. Bil je drag, saj je cenej\xc5\xa1i izmed njiju stal kar 500 dolarjev ob pogoju dveletne vezave. V Sloveniji ni bil naprodaj. Bil je eden prvih pametnih telefonov ve\xc4\x8dinoma upravljanih preko zaslona na dotik, poleg LG Prade in HTC Toucha._NEWLINE_Leta 2008 je iz\xc5\xa1el Android. Android je odprtokodni operacijski sistem proizveden s strani podjetja Google, skupaj z mnogimi strojnimi in programskimi razvijalci ( Intel, HTC, ARM, Motorola, Samsung, ...)_NEWLINE_Prvi pametni telefon s sistemom Android je bil HTC Dream, znan tudi kot T-Mobilov G1. Programska oprema je vsebovala tudi Googlove aplikacije, kot so Zemljevid, Koledar, Gmail in brskalnik. Aplikacije so dostopne preko Android Marketa (iz\xc5\xa1el je oktobra 2008), kateri vsebuje brezpla\xc4\x8dne in pla\xc4\x8dljive aplikacije.\n_START_SECTION_\nOperacijski sistemi\n_START_PARAGRAPH_\nVeliko mobilnih operacijskih sistemov obstaja in so v uporabi. V letu 2010 je bil najbolj prodajan mobilni operacijski sistem Symbian OS, njegovi tekmeci pa so Android, BlackBerry OS, iOS in Windows Phone OS._NEWLINE_Mnogi mobilni operacijski sistemi vklju\xc4\x8dno z Androidom in iOS temeljijo na Linux in Unix osnovi.\n_START_SECTION_\nOdprtokoden razvoj\n_START_PARAGRAPH_\nKultura odprtokodnega razvoja je prodrla na trg pametnih telefonov na ve\xc4\x8d na\xc4\x8dinov. Izvajali so poskuse, da bi bili odprtokodni tako programska kot tudi strojna oprema. Omembe vreden odprtokoden projekt strojne opreme je verjetno Neo FreeRunner pametni telefon, razvit s strani podjetja Openmoko._NEWLINE_Zadnje \xc4\x8dase je med najbolj popularnimi odprtokodnimi mobilnimi operacijskimi sistemi Googlov Android OS.'